Nafarroako Parlamentuko Mahaiak, 2022ko urriaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Francisco Pérez Arregui jaunak aurkezturiko galdera, Nafarroako Erresumaren omenezko monolitoaren garbiketari eta zaharberritzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko urriaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen Francisco Pérez Arregui jaunak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuak idatziz erantzun dezan:

2022ko abuztuaren 5ean idatzizko galdera bat egin nuen (10-22/PES-00220) Nafarroako Erresumaren omenezko monolitoaren kontserbazioaren inguruan, eta 2022ko irailaren 28an erantzun zidaten jada garbitu zutela.

Nafarroako Gobernuak uste du egindako jarduketa egokia izan dela? Ezin da hobeto garbitu eta zaharberritu? Nafarroako Gobernua konforme dago lortutako emaitzarekin?

Zein izan da jarduketaren kostua eta zein enpresak egin du?

Kontuan hartuta Nafarroako Gobernuak baduela Zaharberritze Zerbitzu bat –fidagarritasun handikoa– Vianako Printzea Erakundearen Ondare Historikoaren Zerbitzuaren barruan, Nafarroako Gobernuak baloratu al du monolitoaren garbiketa eta zaharberritzea aipatutako zerbitzu horrek egiteko aukera?

Iruñean, 2022ko urriaren 7an

Foru parlamentaria: Francisco Pérez Arregui